Қарор устидан шикоят қилса бўлади\nРекламага доир қонунчилик замонга ҳамоҳанг бўлади\nРухсат гувоҳномаси ҳаммада бўлиши шарт эмас\nЎқув ролиги – лицензиясиз\nДори қутисининг ўзи етарли\nЭкспорт 75 фоиздан ошмайди\nБошқа шартнома керак\nУчастка нозирига шикоят қилинг\nВоситачилик фаолияти ва якка тартибдаги тадбиркор\nВақтинча бошқа лавозимга ўтиш: тўғри расмийлаштирамиз\nИш даврини кўрсатинг\nТўлиқ ҳажмда қопланади\nГазета Норма маслахатчи / 2019 год / № 33 / Хўжалик юритиш қоидалари\nИдоралараро комиссияларга фойдаланилмаётган объектлар фаолиятини тиклаш бўйича «йўл хариталари» ва инвестиция лойиҳаларини мулкдорлар билан бирга ишлаб чиқиш вазифаси юклатилди (4.09.2018 йилдаги ПҚ-3928-сон қарор). Мулкдор – жисмоний шахснинг манзилига ҳеч қандай мурожаатлар келиб тушмаган бўлса-да, идоралараро комиссия улар жўнатган хатга жавоб тақдим этилмагани ҳамда «йўл хариталари» бўйича таклифлар билдирилмаганини рўкач қилиб, таъсир чораларини қўллаш ҳақида қарор чиқарган. Солиқ органи норматив ҳужжатларга таянмаган ҳолда инвентарь қиймати 6 млн сўм бўлган 25 кв.м майдонга эга дўкон бўйича 44 млн сўмлик қийматда мол-мулк солиғини ҳисоблади.\nМазкур вазиятда комиссия ва солиқ органининг хатти-ҳаракатлари қонунийми?\n– Идоралараро комиссия ва солиқ органи таъсир чораларини қўллашга ҳақли. Идоралараро комиссия ўз мажбуриятларини лозим даражада бажармаган тақдирда ушбу чораларни қўллаш устидан шикоят қилиш мумкин.\nМулкдор томонидан фойдаланилмаётган объектдан самарали фойдаланиш бўйича таклифлар тақдим этилмаганлиги идоралараро комиссиянинг таъсир чораларини қўллаш ҳақидаги хулосасини чиқариш учун асос бўлади (ПҚ-3928-сон қарорнинг 5-банди).\nФойдаланилмаётган объектларнинг хусусий мулкдорларига қуйидаги таъсир чоралари қўлланилади (ПҚ-3928-сон қарор 4-бандининг «б» кичик банди).\n♦ мол-мулк ва ер солиқларини 2 карра микдорда тўлаш, 6 ой ўтгандан сўнг – 5 карра, 12 ой ўтгандан сўнг ва кейинчалик – ўрнатилган ставкага нисбатан 10 карра миқдорда тўлашга ўтказиш;\n♦ қонунчиликка мувофиқ тақдим этилган солиқ имтиёзлари ва преференциялар амал қилишини тўхтатиш.\nДСҚга идоралараро комиссия хулосаси асосида мол-мулк ва ер солиқларини оширилган ставкалар бўйича ҳисоблаш ҳуқуқи берилган (ПҚ-3928-сон қарорнинг 8-банди). Фойдаланилмаётган объектларнинг мулкдорлари Хусусийлаштирилган корхоналарга кўмаклашиш ва рақобатни ривожлантириш давлат қўмитаси ҳудудий органларининг тегишли сўровномаси келиб тушганидан кейин 2 ой муддатда фойдаланилмаётган объектдан самарали фойдаланиш бўйича таклифларни тақдим этишлари шарт (ПҚ-3928-сон қарорнинг 5-банди).\nЮқоридагилардан келиб чиқиб, агар сиз сўровнома олмаган бўлсангиз, идоралараро комиссиянинг раиси номига мурожаат қилган ҳолда қўлланилган таъсир чоралари устидан шикоят қилишингиз мумкин. Хатни олганингиз тўғрисидаги почта хабарномасида имзоингизнинг мавжуд эмаслиги ёхуд хабарноманинг ўзининг йўқлиги тасдиқловчи далил бўлиб ҳисобланади. Агар хат жўнатувчи уни олганлиги тўғрисида хабардор қилинган ҳолда жўнатилган бўлса, у идоралараро комиссияда бўлади.\nИдоралараро комиссиянинг раиси номига қилинган мурожаат кўриб чиқилмаган ёки қаноатлантирилмаган тақдирда, сиз қарор устидан шикоят қилишингиз ҳамда қўлланилган таъсир чоралари устидан суд тартибида эътироз билдиришга ҳақли.


КЎЧАЛАРИДАН БИРИГА КЛАВИХО НОМИ БЕРИЛГАН, ЭРТАКМОНАНД ШАҲАР БЎЛМИШ САМАРҚАНДГА САФАР ҚИЛИНГ - Ўзбекистон овози газетаси\nИспаниялик кўпгина саёҳатчилар учун Ўзбекистон ўз сафарларини режалаштириш чоғида орзиқиб кутилган ўлкалардан бири бўлиб қолмоқда. Испанлар замини оммавий ахборот воситаларида мамлакатимизнинг сайёҳлик соҳасидаги имкониятлари мавзусига бағишланган мақолалар, радио ва теледастурлар борган сари кўп кузатилаётгани бу фикрни тасдиқлайди. Яқинда Валенсиянинг «Ràdio Manises» радиоси орқали Ўзбекистон ҳақидаги навбатдаги радиоэшиттириш тингловчиларнинг эътиборига ҳавола қилинди.\n«Бугун «Сайёҳлик ҳақида» деб номланган дастуримизнинг тингловчиларига Марказий Осиёнинг юраги — Буюк Ипак йўлининг марказида жойлашган ҳамда минг йиллар давомида Шарқ ва Ғарб ўртасида кўприк вазифасини бажариб келган Ўзбекистон билан танишишни таклиф этамиз. Биз Ўзбекистоннинг ЮНЕСКО Бутунжаҳон мероси рўйхатидан жой олган Тошкент, Самарқанд, Бухоро ва Хива сингари тарихий шаҳарлари билан танишиш учун сизларга ноёб имкониятни тақдим этишни истаймиз». Радиоэшиттириш бошловчиси Хулио Леал Аспаньо дастурни ана шундай бошлади.\nМазкур эшиттириш туфайли радиотингловчилар Ўзбекистон ва унинг Испания билан буюк ҳукмдор бобокалонимиз Амир Темур 1404 йили ўз қароргоҳида Кастилия қироли Генрих III элчиси Руи Гонсалес де Клавихони қабул қилганидан буён давом этиб келаётган ўзаро муносабатлари ҳақидаги атрофлича маълумотлардан воқиф бўлдилар.\n«Испанияликлар бу ажойиб саёҳат тарихини билишлари ва фахрланишлари керак. Имконият туғилса испан дипломати шарафига кўчаларидан бирига Клавихо номи берилган, эртакмонанд шаҳар бўлмиш Самарқандга сафар қилинг. Биз барчангизни ватандошимиздан намуна олишингизни таклиф қиламиз», дея таъкидлайди бошловчи.\nШу тариқа 30 дақиқа давомида тингловчилар Самарқанд, Бухоро, Хива, Шаҳрисабз ва Тошкент шаҳарлари бўйлаб виртуал саёҳат қилиш асносида ранг-баранг ва тўкин Шарқ бозорларини тасаввур этишга, қуёшли ўлкамизда етиштирилган мева-сабзавотларнинг муаттар бўйларидан хаёлан баҳраманд бўлишга ҳаракат қилдилар.\nЭшиттириш чоғида ҳозирги пайтда Ўзбекистоннинг Мадриддаги элчихонаси орқали мамлакатимизга виза олишнинг тартиби соддалаштирилгани алоҳида таъкидланди. Мақбул сайёҳлик йўналишлари, тамадди қилиш ва халқ амалий санъати буюмларини харид қилиш юзасидан керакли тавсиялар ҳам берилди.\nДастур бошловчининг «Кимда-ким Ўзбекистонга боришни истаса республиканинг элчихонасига мурожаат қилиши мумкин. Ваколатхона ходимлари бетакрор ўзбек шаҳарларининг сайёҳлик борасидаги ўзига хосликлари ва гўзалликлари бўйича сизни қизиқтирадиган барча маълумотлар билан бажонудил таъминлашади», деган сўзлари билан якунланди.


«Қўйлиқ» бозори қаерга кўчирилиши маълум бўлди – Kommers.uz\nИқтисодиёт\t13:39 | 9.12.21\n«Қўйлиқ» бозори қаерга кўчирилиши маълум бўлди\n«Қўйлиқ» бозорида озиқ-овқат савдоси билан шуғулланган тадбиркорлар марказ ҳудудига ўзлари хоҳлаб мурожаат қилган.\nТошкент шаҳридаги «Қўйлиқ» бозори Тошкент вилоятининг Ўртачирчиқ туманидаги Мехнатобод кўчасида жойлашган «FOODCITY» савдо марказига кўчирилади. Буни марказ масъул ходими «Газета.uz»га тасдиқлади.\nНашрга кўра, «Қўйлиқ» бозорида озиқ-овқат савдоси билан шуғулланган тадбиркорлар марказ ҳудудига ўзлари хоҳлаб мурожаат қилган. Бундан ташқари, савдо марказининг веб саҳифасидаги номланиши ҳам «FOODCITY янги Қўйлиқ деҳқон бозори»га ўзгартирилган.\nСавдо маркази Қўйлик бозорининг ҳозирги жойидан 6,5 км узоқликда жойлашган. Энг яқин метро Қўйлик 7-бекат ҳисобланади. У ерга шунингдек, 12, 15, 45, 54, 68, 81, 93, 110, 117, 119, 122, 130, 145, 183, 185 автобус йўналишлари ҳам қатнайди.\nҚайд этилишича, марказда айни пайтда қишлоқ хўжалиги маҳсулотларини улгуржи ва чакана сотиш учун савдо бозорлари барпо этилган.\nСавдо маркази 84 та футбол майдони тенг ҳудудда жойлашган бўлиб, унда 2500 дўкон ва савдо расталари, 2500 та автомобиль учун автотураргоҳ мавжуд.\nШунингдек, нафақат Тошкентдан, балки бошқа вилоятлардан ҳам автобуслар қатновини йўлга қўйиш мақсадида йирик транспорт узеллари барпо этилиши кутилаётгани айтилмоқда.\nАвалроқ «Қўйлиқ» деҳқон бозори ва унга туташ улгуржи савдо майдони бошқа манзилга кўчирилиши ҳақида хабар берилганди. Шунингдек, иқтисодчи Отабек Бакиров «Қўйлиқ» бозорининг кўчирилишига муносабат билдириб, бир қатор саволларни ўртага ташлади.\nҲудудлар ишбилармонлик фаоллигининг апрель ойидаги кўрсаткичлари — таҳлил Уй-жой бозори таҳлили: Ўзбекистонда кўчмас мулкка бўлган талаб ортиб бормоқда Muynak Times’дан «Стихия»гача: Қорақалпоғистоннинг сайёҳлик салоҳияти ҳақида нималар маълум? Африкалик мигрантдан америкалик миллиардергача: Илон Маск аслида ким? Тадқиқот ва таклифлар: Ўзбекистонлик меҳнат муҳожирлари учун янги йўналишлар аниқланди


ЎзА - Бухорода туризм соҳаси учун кадрлар тайёрланади\n25.01.2017 14:29 Чоп этиш версияси\nБухорода туризм соҳаси учун кадрлар тайёрланади\nБухоро давлат университетида туризм факультети очилди.\nПрезидентимизнинг 2016 йил 2 декабрдаги “Ўзбекистон Республикасининг туризм соҳасини жадал ривожлантиришни таъминлаш чора-тадбирлари тўғрисида”ги фармонида белгиланган ўрта муддатли истиқболда туризм соҳасидаги давлат сиёсатининг мақсадли ва устувор йўналишларида тармоқ учун, айниқса, менежмент ва маркетинг соҳасида малакали кадрлар тайёрлаш тизимини тубдан такомиллаштириш масаласи ҳам илгари сурилган эди. Факультет ана шу вазифалар ечимига қаратилган тадбирлар доирасида очилди.\n– Бизда асосан туризм, хизматлар ҳамда меҳмонхона хўжалигини ташкил этиш ва бошқариш йўналишларида бакалавр ҳамда туризм соҳаси бўйича магистр кадрлар тайёрланади, – дейди факультет декани Аброр Жўраев. – Моддий-техник салоҳиятимиз етарли. Мутахассис кадрлар вилоятдаги турфирмалар, меҳмонхона хўжаликлари эҳтиёжига қараб тайёрланади. Албатта, бу борада халқаро ҳамкорликни янада кенгайтирамиз. Яқинда 5 нафар талабамиз таълимни давом эттириш, бир гуруҳ ўқитувчилар малака ошириш учун Италия, Испания, Руминиядаги тегишли университетларга жўнаб кетади. Университетимизда туризм соҳасига доир илмий изланишлар олиб борилаётир. Олимларимизнинг инновацион ишланмаларини амалиётга жорий этиш учун Ўзбекистон Республикаси Туризмни ривожлантириш давлат қўмитаси ва унинг ҳудудий бошқармаси билан ҳамкорлик қиламиз.\nБухоро қадимий меъморчилик обидаларига бой. Айни пайтда бу ерда анъанавий маданий-тарихий туризм билан бир қаторда сайёҳликнинг экологик, спорт, даволаш-соғломлаштириш каби қатор турларини ривожлантириш борасида катта имкониятлар мавжуд. Бундан самарали фойдаланиш мақсадида Бухоро шаҳрида туристик эркин иқтисодий ҳудуд ташкил этиш ғояси илгари сурилмоқда.\nФакультетда, шунингдек, иқтисодиёт, тасвирий ва амалий санъат йўналишларида ҳам мутахассислар тайёрланади.


Эксперт минбари. «Ўзбекистонда бирор диннинг якка ҳукмронлиги ўрнатилмаган». Плюрализмнинг жамият бирлиги учун келтирадиган фойдаси нималардан иборат? - Bugun.uz\nЭксперт минбари. «Ўзбекистонда бирор диннинг якка ҳукмронлиги ўрнатилмаган». Плюрализмнинг жамият бирлиги учун келтирадиган фойдаси нималардан иборат?\n12:03 | 13-01-2022\nСўнгги вақтларда ижтимоий тармоқ эволюцион таълимот мавзуси доирасида баҳс-мунозаралар қизиганидан-қизиган майдонга айланди. Мавзу инсоният яратилиши ва ривожланиб, то ҳозирги кунга қадар етиб келишига тааллуқли бўлгани учун бу бўйича турли фикрлар янгради. Шундан келиб чиқиб, «Bugun.uz» колумнисти ҳуқуқшунос Комрон Комилов мазкур мақолада инсон яратилиши ҳақида айнан қайси қараш ҳақиқатга яқин экани ҳақида эмас, балки жамиятдаги кўпфикрлилик, дунёқарашлардаги хилма-хилликнинг аҳамияти, плюрализм тушунчаси ва унинг ҳуқуқий асослари ҳақида сўз юритади.\nПлюрализм лотинча «pluralis» сўзидан олинган бўлиб, «кўплик» деган маънони билдиради. Яъни бир нечта мустақил ва турли эътиқод, келиб чиқиш, турмуш тарзи, фикрлаш ва дунёқарашга эга бўлган одамлар бир жамиятда бирга яшаши ва ижтимоий ҳамда сиёсий жараёнда тенг равишда иштирок этишини тарғиб қилувчи ғоя плюрализм дейилади. Бунда жамиятда турли гуруҳларнинг иштироки барча учун бирдек зарур ва фойдали экани таъкидланади, айнан шу орқали умумий манфаатга мос бўлган қарорлар қабул қилиниши мумкин. Давлат бошқарувида плюрализм турли манфаатлар, эътиқодлар ва турмуш тарзига эга бўлган шахсларнинг тинч-тотув яшаши ва бошқарувда иштирок етишига имконият яратилишини ёқлайди.\nПлюрализмнинг келиб чиқиши тарихан қадимги Юнонистон давлатларига бориб тақалади. Қадимги Aфинада 20 ёшдан бошлаб фуқаролар (аёллар, чет елликлар ва қуллардан ташқари) ижтимоий-сиёсий ҳаётда қатнашиши мумкин бўлган. Яъни тўла бўлмаса ҳам, маълум даражада плюралистик қарашлар амалиётда милоддан олдинги даврларда ҳам қўлланган. Плюрализмнинг идеал кўриниши ҳар бир шахсга барча масалалар бўйича овоз бериш ҳуқуқи берилган соф демократияда учрайди. Шу билан то ҳозирги кунгача турфа фикрлилик демократиянинг асосий элементларидан деб қаралади.\nЯнги тарихда плюрализмнинг давлат ва жамиятдаги ўрни мустаҳкамланишида Aнглия, Франция ва AҚШда содир бўлган инқилоблар муҳим роль ўйнаган. Жумладан, 1787 йилда AҚШ Конституциясининг оталаридан бири Жеймс Мэдисон 10-сонли федералист қоғозларида фақат турли қарашдаги кўплаб рақобатдош партияларнинг давлат бошқарув органларидан ўрин олишига тенг шароит яратиб бериш орқали якка ҳукмрон мафкуранинг ўрнатилиши каби салбий оқибатнинг олдини олиш мумкинлигини қайд этиб ўтган. Шунингдек, гарчи бу атамани айнан ишлатмаган бўлса-да, Жан-Жак Руссо ва Вольтер каби файласуфлар плюрализм тарафдорлари бўлган.\nПлюрализмнинг соҳалар бўйича бир неча тури мавжуд. Масалан, сиёсий плюрализм давлат ва жамият ҳаётида турли хил ва бир-бири ўртасида рақобатлашувчи сиёсий қарашларга эга бўлган шахслар, гуруҳлар иштирокини таъминлашни назарда тутади. Кўппартиявийлик, бошқарувнинг марказлаштирилмаслиги, нодавлат сиёсий институтларнинг жамиятдаги фаол иштироки сиёсий плюрализмнинг характерли белгилари саналади.\nБунда ижтимоий ва сиёсий ҳаётда хилма-хилликнинг мавжуд бўлиши охир-оқибат жамиятнинг умумий манфаатига хизмат қилади деб қаралади. Шу билан бирга, жамиятда кўплаб бир-биридан фарқланувчи қарашларнинг бўлишининг ўзи етарли эмас, балки улар ўзаро муносабатга киришиши мақсадга мувофиқ. Яъни турли қарашга эга гуруҳлар ўзаро мулоқот орқали умумий манфаатга олиб келадиган йўлни излаб топиши керак бўлади. Масалан, экофаоллар ҳаво ифлосланишини тартибга солувчи қонунлар қабул қилинишига эришиши учун, албатта, саноат вакиллари билан музокарага бориши, бундай қонун бевосита манфаатига зид қатламлар билан мулоқотга киришишни талаб этади. Муаммодан хабардорлик кенгайгани сари жамоатчилик, шунингдек, тегишли олимлар, ҳукумат, парламент аъзолари ўз фикрини билдира бошлайди ва шу тарзда алалоқибат атроф-муҳитни ҳимоя қилиш чора-тадбирларини кучайтиришга оид қонун қабул қилиниши мумкин.\nДеярли барча жамиятда юз берадиган ўзгаришлар, қонунлар шу ҳолда – кўпчиликнинг фикри билан ҳисоблашилганидан сўнг ҳаётга татбиқ этилади. Чунки шундагина қонунлар жамиятнинг умумий манфаатига хизмат қиладиган ижтимоий келишувлик хусусиятини ўзида намоён этади.\nСиёсат билан бир қаторда плюрализм жамиятнинг бошқа соҳаларида, айниқса, маданиятда ҳам қўлланади. Маданий плюрализм турли ирқий, ижтимоий, маданий, илмий, гендер ёки жинсий келиб чиқиш, фикр ва дунёқарашга эга ижтимоий гуруҳларнинг мавжуд бўлишини илгари суради. Бунда озчилик гуруҳлари ўзининг ноёб маданий ўзига хослигини сақлаб қолган ҳолда жамиятнинг барча соҳаларида тўлиқ иштирок этиши тавсифланади. Маданий плюралистик жамиятда турли гуруҳлар бир-бирига нисбатан бағрикенглик билан муносабатда бўлиб, можароларсиз бирга яшайди, озчилик гуруҳлари эса ўз урф-одатларини сақлаб қолишга даъват этилади. Мисол учун, AҚШ маҳаллий ва иммиграцион маданияти ўзининг шахсий анъаналарини сақлаб қолган ҳолда бирга яшайдиган маданий плюрализмнинг типик намунаси ҳисобланади. Шунингдек, бу ерда кўпгина этник америкалик қабилалар ўзининг тарихий урф-одатлари, дину эътиқодларини асрлардан бери сақлаб, келажак авлодга ўтказган ҳолда шунга мос тарзда алоҳида бошқарув тизимига эга тарзда яшаб келмоқдa.\nПлюрализмнинг яна бир тури диний плюрализмдир. Мазкур ғоя барча диний эътиқод турлари ёки конфессияларнинг тарафдорлари бир жамиятда уйғун бирга яшаши ва муносабатда бўлишини тарғиб этади. Диний плюрализм дин эркинлигидан фарқ қилади, яъни бунда барча динларнинг қонунлар ҳимояси остида мавжуд бўлишига йўл қўйилиши эмас, турли диний гуруҳлар ихтиёрий равишда бир-бири билан ўзаро манфаатли алоқада бўлиши назарда тутилади. Масалан, бир кўчада православ черкови, мусулмон масжиди, ҳинд ибодатхонасининг мавжудлиги, аввало, хилма-хиллик бўлса-да, улар бир-бири билан ўзаро дўстона алоқада бўлса, бундай муносабатлар диний плюрализмга айланади.\nПлюрализмнинг ҳуқуқий асоси\nПлюрализмга оид асосий ғоя, қараш ва таълимотларнинг вужудга келиши олис даврларга тўғри келса ҳам, унинг халқаро миқёсда ҳуқуқий принцип сифатида тан олиниши Иккинчи жаҳон урушидан кейинги йилларга бориб тақалади. 1948 йилда қабул қилинган «Инсон ҳуқуқлари умумжаҳон декларацияси»да жамиятда турли хил фикрларнинг яшаши ва ўзаро муносабатда бўлишига шарт-шароит яратиш муҳимлиги таъкидланди. Жумладан, декларациянинг 18-моддасида инсоннинг фикр эркинлиги қайд этилган. Унга биноан, ҳар бир шахс ўз мустақил фикрига эга бўлиши, уни ошкора ёки бошқалар билан биргаликда билдириши мумкин. Шунингдек, моддада плюрализминг зарурий элементларидан саналган эътиқод эркинлиги ҳам айтиб ўтилган. 19-моддада эса ҳар бир инсон ҳеч бир тўсиқсиз ўз фикрига собит бўлиш ҳуқуқига эгалиги эътироф этилган. Бу ҳар бир инсон ўз фикрини давлат чегарасидан қатъи назар, ёзма равишда ёки матбуот орқали ёки бошқача усулларда баён этиш ва тарқатиш воситасида амалга оширилади. Декларацияда кўзда тутилган мазкур қоидалар 1966 йилда қабул қилинган «Фуқаровий ва сиёсий ҳуқуқлар тўғрисида» халқаро пактда янада мустаҳкамланди. Ўз навбатида, пактнинг 22-моддасида ҳар бир инсоннинг бошқалар билан уюшиш эркинлиги, ўз манфаатларини ҳимоя қилиш учун уюшмаларга кириш ҳуқуқи ўрнатилди.\nШунингдек, 2005 йил 20 октябрида БМТнинг таълим, фан ва маданият масалалари бўйича Париждаги конференциясида «Маданий ифодаларнинг хилма-хиллигини ҳимоя қилиш ва таъминлаш тўғрисида» конвенция қабул қилинди. Конвенциянинг мақсади:\nмаданий ифодаларнинг хилма-хиллигини ҳимоя қилиш ва рағбатлантириш;\nтурли маданиятларнинг ўзаро манфаатли асосда гуллаб-яшнаши ва эркин ўзаро таъсири учун шароит яратиш;\nмаданиятларнинг ўзаро ҳурмати ва тинчлик маданияти учун бутун дунё бўйлаб кенгроқ, мувозанатли маданий алмашинувини таъминлаш мақсадида маданиятлар ўртасидаги мулоқот ҳамда ўзаро ҳамкорликни рағбатлантириш ҳисобланади.\nЧунончи, ҳужжатнинг 6-бандида маданий хилма-хиллик одамлар ва жамиятлар учун қимматли бойлик экани, маданий хилма-хилликни муҳофаза қилиш, тарғиб қилиш ва қўллаб-қувватлаш ҳозирги ва келажак авлодлар манфаати учун барқарор ривожланишнинг энг муҳим талабларидан бири экани таъкидланган.\nПлюрализм ва Ўзбекистон\nМаълумки, Ўзбекистон ўтган асрнинг катта қисмида қарам сифатида собиқ СССР таркибида бўлган. Совет давлатида тоталитар тузум ҳукм сургани сабабли, табиийки, ҳукмрон коммунистик мафкура мавжуд эди, холос. Шунга кўра, Ўзбекистонда плюрализмнинг вужудга келиши мустақиллик даврларига тўғри келади. Ўзбекистон Конституциясининг 12-моддасида «Ўзбекистон Республикасида ижтимоий ҳаёт сиёсий институтлар, мафкуралар ва фикрларнинг хилма-хиллиги асосида ривожланади. Ҳеч қайси мафкура давлат мафкураси сифатида ўрнатилиши мумкин эмас», деган норма ўрнатилган. Шунингдек, Конституциянинг 31-моддасида эътиқод эркинлиги ҳам акс эттирилган. Яъни ҳам сиёсий, ҳам маданий, ҳам диний плюрализм ижтимоий ҳаётда мавжуд бўлиб келмоқда. Сиёсий институтлар хилма-хиллигининг амалий ифодаси сифатида Ўзбекистонда кўппартиявийлик вужудга келди. Нодавлат ташкилотлар шаклланиб, улар ижтимоий ҳаётда ўз ўрнига эга бўлди. Ҳозирги кунда 5 та сиёсий партия ва 10 мингдан зиёд нодавлат-нотижорат ташкилот фаолият юритиб келмоқда. Aлбатта, бунда сиёсий плюрализмнинг соф, идеалдаги кўриниши кузатилмаслиги мумкин. Масалан, диний ташкилотлар Ўзбекистон сиёсий жараёнларида иштирок этмайди. «Сиёсий партиялар тўғрисида»ги Қонуннинг 3-моддасига кўра, диний руҳдаги партияларни тузиш тақиқланади.\nМаданий ва диний хилма-хилликнинг асосларидан бири сифатида Ўзбекистонда барча фуқаролар бир хил ҳуқуқ ва эркинликка эга бўлиб, жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий мавқейидан қатъи назар, қонун олдида тенглиги ҳақидаги конституциявий тамойил майдонга чиқади. Хусусан, Ўзбекистонда 130 дан ортиқ миллат ва элат вакиллари истиқомат қилади, таълим 7 та тилда олиб борилмоқда. Маданий хилма-хилликни рағбатлантириш ва қўллаб-қувватлашда Республика байналмилал маданият маркази муҳим ўринга эга. Марказ томонидан бугунги кунда 140 га яқин турли маданий марказлар фаолияти мувофиқлаштирилади. 16 та диний конфессия юртимизда фаолият олиб бораётгани эса диний плюрализмни ўзида акс эттиради. Давлатда бирор бир диннинг якка ҳукмронлиги ўрнатилмаган. Ҳар бир фуқаро ўзининг эътиқодидан келиб чиқиб, ўзи хоҳлаган динига эътиқод қилиш ёки қилмаслик ҳуқуқига эга. Ўз навбатида, мавжуд диний қарашлар вакиллари, барча динлар вакиллари ўртасида дўстона алоқалар кузатилади.\nХулоса: плюрализм бизга нима учун зарур?\nХулоса қиладиган бўлсак, жамиятдаги хилма-хиллик мавжуд ҳақиқатдир. Барчамиз фикрлари, қарашлари, ғоялари бир-биридан фарқланадиган миллионлаб инсон бор бўлган дунёда яшаймиз. Бундай жамият ривожини таъминловчи асосий восита баҳс-мунозаралардир, ҳақиқат айнан баҳсларда туғилади. Мунозара бўлиши учун хилма-хиллик зарур. Бунда жамият хилма-хилликка қандай муносабатда бўлиши – танлов. Плюрализм эса хилма-хилликка нисбатан ижобий жавобдир. Плюрализм ҳар бир жамиятда турли ўзига хослик ва қарашларга эга бўлган одамлар биргаликда умумий манфаатда яшаш йўлларини топишини талаб этади. Бинобарин, плюрализмнинг асосий натижаси ҳам рақобатдош қарашлар ўртасидаги мувозанатни топишдир. Aйниқса, дунё бўйлаб жамиятлардаги адолатсизлик ва тенгсизликка ечим топиш долзарб бўлган ҳозирги кунда хилма-хилликни ҳурмат қилиш, уни табиий қабул қилиш орқали адолат, тинчлик ва фаровонликни таъминлаш йўлида илк қадамларни босиш мумкин.\nФикрлар хилма-хиллиги ҳамма соҳада фойдалидир. Aйниқса, турли фикрлилик парламент фаолиятида муҳим роль ўйнайди. Унинг натижасида мукаммал қарорлар қабул қилинади, хато ва камчиликларга йўл қўйилмайди. Ҳукмрон мафкуранинг ўрнатилиши ва қолган ғояларнинг бўғилиши давлат ва жамиятни қандай оқибатга солиши бизга Гитлер Германияси ёки собиқ СССР орқали яхшигина маълум. Шунинг учун ҳозирда дунёнинг деярли барча демократик мамлакатларида ҳамма жабҳада плюрализмнинг таъминланишига аҳамият берилади.\nШундан келиб чиқиб айтиш мумкинки, охирги вақтларда ижтимоий тармоқларда кузатилган баҳсларга, аввало, демократиянинг табиий кўриниши, плюрализмнинг ифодаси деб қараш лозим. Жамиятда турли хил фикр ва дунёқарашга эга шахсларнинг мавжуд бўлиши нормал ҳолат, бунда ўзаро муносабатларда тинчлик, дўстоналик ва, муҳими, қонун бузилмаса бўлгани. Давлатнинг мазкур жараёндаги роли эса плюрализмни ҳимоя қилиш, уни барча соҳада рағбатлантириш, амалдаги қонунларга зид бўлмаган ҳар қандай ғоянинг яшаши ва ижтимоий-сиёсий ҳаётда иштирок этишига шарт-шароит яратишдан иборат бўлиши мақсадга мувофиқ.


Жаҳонда COVID-19дан ўлганлар сони 4 миллион 814 мингдан ошди\n07 декабр 2021, Тошкент вақти: 13:36\nЖонс Хопкинс университетининг билдиришича, дунёда 236 миллион 511 мингдан ортиқ одам касаллик юқтирган.\nЖаҳон соғлиқни сақлаш ташкилотининг билдиришича, дунёда коронавирус юқтирганлар сони 235 миллион 673 мингдан ортди. Касалликдан 4 миллион 814 мингдан кўпроқ бемор вафот этди.\nСўнгги бир суткада коронавирусга 396 941 киши чалинди. Улардан 6 491 нафари ҳаёт билан видолашди.\nЖаҳондаги коронавирус пандемияси бўйича мустақил статистика олиб бораётган АҚШнинг Жонс Хопкинс университети маълумотлари эса Жаҳон соғлиқни сақлаш ташкилоти статистикасидан бир неча юз минг кишига фарқ қилади.\nЖонс Хопкинс университетининг билдиришича, дунёда 236 миллион 511 мингдан ортиқ одам касаллик юқтирган. 4 миллион 828 мингдан ортиғи вафот этган.\nКасалланиш бўйича биринчи бешликда АҚШ (43,569 миллиондан ортиқ), Ҳиндистон (33,871 миллиондан ортиқ), Бразилия (21,478 миллиондан ортиқ), Британия (7,967 миллиондан ортиқ) ва Россия (7,662 миллиондан ортиқ) бормоқда.\nЖонс Хопкинс университетига кўра, дунёда коронавирусга қарши 6 миллиард 367 миллион дозадан ортиқ вакцина қўлланилди.


Ўзбекистонда Марказий Осиёда ягона бўлган саккизта йирик агрологистика марказлар тармоғи яратилади – Жамшид Ходжаев — Review.uz\nАгрологистика марказлар тармоғи Rungis Semmaris компанияси билан ҳамкорликда яратилади. Энг йирик Тошкент агрологистика маркази 70-100 гектар майдонни эгаллайди, энг ихчами эса Хоразмда бўлади.\nRungis Semmaris компаниясининг иштироки билан Қишлоқ хўжалиги вазирлиги Ўзбекистонда ва Марказий Осиёда ягона бўлган, юқори халқаро стандартларга мувофиқ саккизта йирик агрологистика марказлар тармоғини яратиш ва бошқариш лойиҳаси амалга оширишни режалаштирмоқда. Бу ҳақда Қишлоқ хўжалиги вазирлиги ахборот хизмати хабар қилди.\n“Ушбу улкан агрологистика марказлари йирик шаҳарларнинг чеккаларида қурилади - уларнинг умумий майдони қарийб 200 гектарни ташкил этади, умумий қуввати эса йилига 3 миллион тоннадан ортиқ бўлиши кутилмоқда. Энг йирик Тошкент агрологистика маркази 70-100 гектар майдонни эгаллайди, энг ихчами эса Хоразмда бўлади, аммо унинг 10 гектар майдонни эгаллаган хажми ҳам катта таассурот қолдиради. Таққослаш учун - бу пойтахтдаги икки ёки учта йирик турар-жой массивлари ёки 15 га яқин футбол майдони дегани! Худди Франциянинг машҳур Ранжис мега-бозорида бўлгани сингари, ушбу агрологистика мажмуаларда ҳам фақат улгуржи савдогарлар савдо қилишлари мумкин бўлади. Агро марказларнинг асосий мақсади мамлакатнинг экспорт салоҳиятини ривожлантириш, қишлоқ хўжалиги маҳсулотларини ташқи бозорга чиқиш учун тайёрлаш жараёнини халқаро даражага етказишдир”, тушунтириш берди Қишлоқ хўжалиги вазири Жамшид Ходжаев.\nҲар бир агрологистика марказида барча зарур объектлар жамланади булар: кросс-доклар, савдо павильонлари, меҳмонхоналар, тижорат банклари ҳамда ҳизматлар: саралаш, калибрлаш, қуритиш, қайта ишлаш, сақлаш, ташиш, етказиб бериш, божхона расмийлаштируви, карантин, озиқ-овқат хавфсизлигини сертификатлаш, мутахассислар маслаҳатлари бошқалар жамланади.\nДастлабки ҳисоб-китобларга кўра саккизта агрологистика марказлари базасида қарийб 10 мингга яқин янги иш ўринлари яратилади, айнан эса: 70-100 гектар (йиллик қуввати 760 минг тонна) бўлган Тошкент агрологистика маркази ҳудудида 3 мингдан ортиқ иш ўринлари, майдони 22 гектар бўлган Самарқанд шаҳар агрологистика марказида (йиллик қуввати 492 минг тонна) 1200 та иш ўринлари ҳамда 18 гектар майдонни эгаллаган (йиллик қуввати 410 минг тонна) Андижон агро марказида 1200 иш ўринлари. 15 гектар майдонни эгаллайдиган Бухоро агро маркази (йиллик қуввати 200 минг тонна), шунингдек 10 гектар майдонга эга Хоразм агро маркази (йиллик қуввати 200 минг тонна) негизида 680 тадан иш жойини ташкил этиш режалаштирилган. Бундан ташқари, Фарғона вилоятидаги 15 гектар майдондаги агро марказда (қуввати 300 минг) ва Сурхондарё вилоятидаги 20 гектарлик агро марказда (йиллик қуввати 300 минг тонна) 800 тадан иш ўринлари яратилади.\n“Фуқароларнинг фаровонлиги йўлида қишлоқ хўжалиги соҳасини барқарор ривожлантириш муҳим аҳамиятга эга, ушбу тармоқ мамлакатимизда ЯИМнинг учдан бир қисмини ташкил қилади ва қарийб 3,6 миллион кишини иш билан таъминлайди. Rungis Semmarisнинг Ўзбекистондаги замонавий агрологистика марказларни қуришда кўрсатадиган ёрдами бизнинг қишлоқ хўжалигимизда янги имкониятлар, йўналишлар ва ҳаттоки янги касбларни яратишга ёрдам беради ва Европа Иттифоқининг бир қисми бўлган Франция ва Ўзбекистон ўртасидаги самарали ва истиқболли шерикликнинг яна бир яхши намунасига айланади”. - дея қўшимча қилди вазир Жамшид Ходжаев.\n“Ушбу шериклик шартномаси имзоланганидан ҳамда тажриба алмашиш, янги авлод агро инфратузилмасини яратишда Ўзбекистонни қўллаб-қувватлаш имконияти берилганидан мамнунмиз. Сизнинг шижоатингиз ва қишлоқ хўжалигини модернизация қилиш ҳамда Ўзбекистон агро маҳсулотларини жаҳон бозорига чиқариш борасидаги улкан ишларни бажаришга тайёрлигингиз бизга илҳом бағишламоқда», - деди Rungis Semmaris раҳбари Стефан Лаяни.\nАгрологистика марказлар тармоғи\nРунгис Семмарис компанияси


29 май 2020, Тошкент вақти: 18:49\nЧехиядаги андижонлик қочқинлар, 2006 йил\nЭслатма: бу мақола Андижон воқеаларига 12 йил тўлган санада тайёрланган.\n2005 йилнинг 13 май воқеалари тариқдек сочиб юборган андижонликлар АҚШ, Австралия, Канада, Швеция, Германия, Чехия, Швейцария, Нидерландия, Белгия каби мамлакатлардан бошпана топди.\nБугунги кунда ўзлари яшаётган мамлакатларда асосан савдогар, новвой, сомсапаз, ошпаз, дурадгор, қурувчи, косиб, фермер, сартарош, ҳайдовчилик каби оддий тирикчилик ишлари билан банд.\nАммо, қонли воқеалар ортидан юртини тарк этган бу қочқинлар ўша қирғинни эслашни хоҳлашмайди.\n- Ҳозир ака тинчлик ҳақида ўйлайлик. Бўлар иш бўлди. Ҳозир бизга тинчлик керак,- дейди Европа мамлакатларидан бирида яшовчи андижонлик қочқинлардан бири.\nАндижонда ёш бола ва аёллар дохил юзлаб бегуноҳ одам ўлимига олиб келган 12 йил аввалги қирғин ҳақида қочқинларнинг нега сукутга чўмганини улар билан аввал ўтказилган суҳбатлардан англаш мумкин.\nАйни пайтда андижонликлар 12 йил аввалги воқеаларни журналистлар ҳам кўтармасликларини исташмоқда.


09:18 / 30.12.2016 | Murodjon | 2006\nАссалому алайкум! Инсон ҳаёти давомида ота-онасини ранжитган, силаи-раҳм алоқаларини узган, ароқ ичадиган, ҳаромдан ўзини тортмайдиган хуллас Аллоҳнинг чегарасини билмайдиган одамлар билан бир дастурхонда ўтиришга, мажлисларда бирга бўлишга, сафарга бирга чиқишга тўғри келади. Бу каби амали ношаръий, эътиқоди бузуқ одамлар билан қандай муносабатда бўлиш керак? Шундай бандаларга нисбатан шариатнинг ҳукмлари, яъни лаънат, нотинчлиқ молига зиён каби жазолар бирга юрганларга ҳам йўлиқиб қолмайдими? (Қозонга яқин юрсанг қораси юқар каби)\nВа алайкум ассалом! Уларга тўғри йўлни тушунтириш мақсадида улар билан бирга бўлиш жоиз. Шундай қилиш керак ҳам. Ундан бошқасида улар билан бирга бўлиш жоиз эмас. Улуғ зотлардан бири у вақтларда жоиз бўлган бир чўриси билан бозорга бориб бир жойда ишларини битказиб келгунча кутиб туришини тайинлайди. Хўжайин қайтиб келса чўри йўқ. Узоқ қидиришдан кейин уйига келса, чўри уйида турган бўлади. У киши қаттиқ ғазабланиб жазоламоқчи бўлганида чўри : “Мени жазолашга шошилманг, аввал сабабини билинг кейин нима қилсангиз бўлади. Сиз мени ташлаб кетган жойда ҳамма инсон Аллоҳ таолодан ғафлатда бир у гуноҳга қўл урган, бошқа яна бошқа гуноҳни қилаётган экан. Аллоҳ таолонинг балоси келса уларнинг жамоаси билан бирга бўлишдан қўрқдим” деди. У киши чўрининг бу гапидан таъсирланиб “Сени Аллоҳ учун озод қилдим” деди. Шунда чўри “Сиз менга яхшилик қилмоқчи бўлдингизу, лекин мени улкан савобдан маҳрум қилдингиз. Чунки Расулуллоҳ соллаллоҳу алайҳи васаллам учта инсонга ҳар бир қилган амали учун икки баробар ажр берилади. Ўшалардан бири қул бўлиб(чўри ҳам шунинг ичига киради), Аллоҳ таолонинг ибодатини ҳам қилади, хожасининг ҳам хизматини қилади деганлар” деди. Сиз мени озод қилиб ҳар бир амалимдан оладиган икки хисса савобдан маҳрум қилдингиз – деди. Валлоҳу аълам!\nИнсон тақдирига рози бўлгани


Отажонбой мадрасаси - Хивадаги меъморий ёдгорлик (1884). Мадраса мураккаб тархли (19,9х17,25 м). Пештоғи жан.га қараган....\nАраб Муҳаммадхон мадрасаси\nАраб Муҳаммад хон мадрасаси Хиванинг меъморий обидалари сирасида энг қадимийларидан биридир. У Ичан Қалъанинг марказида,...\nАмир Тўра мадрасаси\nИчан Қалъанинг шимолий қисмида, одамлар яшайдиган жойда Амир Тўра мадрасаси жойлашган. У 1870 Амир Тўранинг...\nАбдурасулбой мадрасаси - Хивадаги меъморий ёдгорлик (1906). Мадраса (30х65 м) икки ҳовлили. Ғарбий ҳовли (6,9х3,6...


"Газпром" Ўзбекистон билан келиша олмаяпти\nРоссиянинг “Газпром” ширкати Ўзбекистон билан Ўшга газ бериш масаласида келиша олмаяпти. Бу ҳақда Қирғизистон Бош вазири Жўўмарт Ўтўрбаев маълум қилди.\nЎзбекистон Қирғизистон жанубига газ беришни бир ой олдин тўхтатган эди. Расмий маълумотларга кўра, бунга “Қирғизгаз” ширкатининг 10 апрель куни “Газпром”га сотилгани сабаб бўлган.\nҚирғизистон Бош вазири Бишкекдаги НТС телеканалига берган интервьюсида газ таъминоти масаласида Ўзбекистон Бош вазирига расман мурожаат қилгани, лекин бу борада жавоб олмаганини билдирди. Шунингдек, Жўўмарт Ўтурбаев “Газпром” ширкатининг расмий Тошкент билан олиб бораётган музокаралари ҳам натижасиз якунланаётганини билдирди.


16:50 / 07.12.2017\nБуюк Британия пойтахти мэри Содиқ Хон ал-Қудс билан боғлиқ вазият фонида Қўшма Штатлар етакчиси Дональд Трамп Лондонга ташрифни режалаштирмагани маъқуллиги ҳақида маълум қилди. Бу ҳақда Geo TV хабар бермоқда.\n«Мен бу вазият бўйича тушунарли фикр билдирдим: у (Трамп – таҳ.) давлат ташрифини режалаштирмагани маъқул. Лондонда истиқомат қилувчилар унинг ишқибозлари эмас. Мен у Лондонга февралда келиш ниятида эканини эшитдим, бироқ давлат ташрифи билан эмас экан. Хўп, кўрамиз», - дея айтиб ўтди Хон.\n6 декабрь куни Қўшма Штатлар етакчиси АҚШ ал-Қудсни Исроил пойтахти сифатида тан олиши ҳақида расман маълум қилди.\nАввалроқ эса Лондон мэри Трамп Буюк Британияга ташриф билан келишини хоҳламаслиги ҳақида маълум қилганди. Бу АҚШ президенти Twitter’даги ўз саҳифасида мусулмонларга қарши кайфиятдаги видеороликларга ҳаволаларни жойлаштирганидан сўнг юз берди.\nЭслатиб ўтамиз, бундан аввал Туркия президенти Ражаб Тоййиб Эрдўғон ҳам АҚШ етакчиси Дональд Трампнинг ал-Қудсни Исроил пойтахти сифатида тан олиши бўйича қарорини қоралаб чиқди. Унинг фикрига кўра, АҚШ «БМТнинг ал-Қудс бўйича 1980 йилги қарорини топтади, уни ҳали ҳеч ким бузмаганди».